cyanic-selkie/wikianc huggingface dataset:
బాయిలరు నీటిలో వుండాల్సిన కరిగి వున్నఘన పదార్థాల గరిష్ట పరిమాణం
బాయిలరు నీటిలో కరిగి వుండు ఘన పదార్థాలు
ముఖ్యంగా బాయిలరు ఫీడ్ వాటరులో వుండే కాల్సియం, మెగ్నీషియం మూలక కార్బోనేటులు, ఆక్సైడులు, నైట్రేటులు, క్లోరైడుల వలన ఫీడ్ వాటరు (బాయిలరుకు అందించు నీరు) కఠినత్వం పెరుగును. కాల్షియం, మెగ్నీషియం, బేరియం వంటి లవణాల వలన కఠినమైన లవణ పొరలు బాయిలరు ట్యూబుల వెలుపలి లేదా లోపలి ఉపరితలం మీద పేరుకు పోవును. ఈ మూలక లవణాలు అధమ ఉష్ణవాహకాలు కావడం వలన ఫ్లూగ్యాసేస్ ఉష్ణోగ్రత ట్యూబుల గుండా నీటికి చేరక పోవడం వలన నీరు నెమ్మదిగా వేడెక్కును.అధిక ఉష్ణోగ్రత కారణంగా బాయిలరు ట్యూబులు పాడైపోవును. కాల్షియం, మాగ్నిషియంల కార్బోనేటులు నీటిలో కరిగి, క్షార ద్రావణాన్ని ఏర్పరచును. ఈ కార్బోనేటుల వల్ల నీటికి క్షార కఠినత్వం ఏర్పడును. అయితే ఇలాంటి కార్బో నేటులను కల్గిన నీటిని వేడిచేసినపుడు నీటిలోని కార్బోనేటులు వియోగం వలన కార్బన్ డయాక్సైడ్ విడుదల అయ్యి మెత్తని బురద వంటి పదార్థాలుగా ఏర్పడును. కార్బొనేటుల వలన నీటికి కల్గు కఠినత్వాన్ని తాత్కాలిక కఠినత్వం అంటారు. నీటిని వేడి చెయ్యడం వలన ఇంలాంటి తాత్కాలిక కఠినత్వాన్ని కల్గించిన కార్బోనేటులను వేరు చెయ్యవచ్చును. కాల్షియం, మాగ్నిషియంల సల్ఫేటు, క్లోరైడు, నైట్రైటులు బాయిలరు ఫీడ్ వాటరులో వున్నచొ, ఇవి రసాయన నికంగా తటస్థ గుణం కల్గినందున వీటిని క్షారయుతము కాని కఠినత్వకారకాలు అంటారు. బాయిలరు నీటికి శాశ్విత కఠినత్వాన్ని కల్గిస్తాయి. వీటి అవక్షేపం వలన ట్యూబుల మీద లేదా లోపల పేరుకున్న పొలుసులు/స్కేలును బాయిలరు నుండి సులభంగా తొలగించడం అసాధ్యం.కాల్షియం మాగ్నిషియంల సంయోగ పదార్థాలు (కాల్సియం, మాగ్నిషియంల సల్ఫేటు, క్లోరైడు, నైట్రైటు వంటి వాటిని ఆయా మూలకాల సంయోగ పదార్థాలు అంటారు) నీటి ఉష్ణోగ్రత పెరిగే కొలది వాటి ద్రావణీయత తగ్గి పోవడం వలన, అధికవత్తిడి వద్ద నీరు వేడి చెంది స్టీముగా మారునపుడు ఈ సంయోగ పదార్థాల సాంద్రత లేదా గాఢత పెరిగి, తెల్లని లేదా బూడిదరంగు అవక్షేపాలుగా వేరు పడినీటిలో తెలియాడుచుండును.
బాయిలరు నీటిలో కరిగి వుండవలసిన ఘన పదార్థాలు పరిమాణం
నీటిలో కరిగివున్న పదార్థాల శాతాన్ని లెక్కించడం
నీటిలో కరిగివున్న పదార్థాల శాతాన్ని రెండు పద్ధతుల్లో లెక్కిస్తారు.
ఎవాపరేసన్/ఇగుర్చు పద్దతి
ఈ పద్ధతిలో ఒక 100 గ్రాముల నీటిని తూచి, ఒక గాజు బీకరులో తీసుకుని హాట్ ప్లేట్/ఎలక్ట్రికల్ హీటరు పైవేడి చేసి, నీటిని ఇగిర్చెదరు. కేవలం నీరు మాత్రమే ఆవిరిగా మారగా, నీటిలోని కరిగిన లవణపదార్థాలు బీకరు అడుగున తెల్లని అవక్షేపంగా మిగులును.ఇప్పుడు బీకరును డెసికేటరులో వుంచి, గది ఉష్ణోగ్రత వరకు చల్లార్చి, అవక్షేపం భారాన్ని కనుగొని, దాని ద్వారా నీటిలోని కరిగిన పదార్థాల శాతాన్ని లెక్కిస్తారు.
కండక్టివిటి విధానం
ఈ విధానంలో వోల్టో మీటరు వంటి పరికరం ద్వారా కనుగొనెదరు. నీటిలో అనోడు కేతోడు కడ్డీలను కొద్దిదూరంలో వుంచి విద్యుత్తును పంపి, దాని యొక్క విద్యుత్తు వాహక విలువను లెక్కించి దాని ద్వారా నీటిలోని కరిగిన పదార్థాల శాతాన్ని లెక్కిస్తారు.స్వచ్ఛమైన, ఎటువంటి పదార్థాలు లేని నీరు తక్కువ విద్యుత్తు వాహక తత్వాన్ని కలిగి వుండును. దానిలో కరిగిన పదార్థాల శాతం పెరిగే కొలది, విద్యుత్తు వాహకతత్వం పెరుగును.కొన్ని అదునాథనమైన బాయిలర్లలో ఈ కండక్టివీటి ఆధారంగా నీటిలో కరిగిన పదార్థాల శాతం పెరిగినపుడు ఆటోమాటిగ్గా/స్వయంప్రేరితంగా బాయిలరు వాటరును బ్లోడౌన్ చేసే పరికరాలు అమర్చుచున్నారు.
మూలాలు/ఆధారాలు
{[మూలాలజాబితా}}
మూలాలు
వర్గం:బాయిలర్లు
విజయ్ పాండురంగ భట్కర్
విజయ్ పాండురంగ్ భట్కర్ భారతీయ కంప్యూటర్ శాస్త్రవేత్త, ఐటి నాయకుడు, విద్యావేత్త. అతను  భారతదేశం  జాతీయ స్థాయిలో ప్రథమ ప్రయత్నమైన సూపర్ కంప్యూటింగ్‌ లో నిర్మాణ శాస్త్రవేత్తగా గుర్తింపు పొందాడు. అక్కడ అతను పరం సూపర్ కంప్యూటర్ల అభివృద్ధికి నాయకత్వం వహించాడు. అతని కృషికి గాను భారతదేశ పౌర పురస్కారాలైన పద్మ భూషణ్, పద్మశ్రీ  లతో పాటు  మహారాష్ట్ర భూషణ్  పురస్కారాన్ని పొందాడు. భారతీయ కంప్యూటర్ మ్యాగజైన్ డేటాక్వెస్ట్ అతన్ని భారతదేశ ఐటి పరిశ్రమకు మార్గదర్శకులలో ఒకనిగా నిలిపింది. అతను సి-డిఎసి వ్యవస్థాపక ఎగ్జిక్యూటివ్ డైరెక్టర్‌. అతను ప్రస్తుతం  భారతదేశం కోసం ఎక్సాస్కేల్ సూపర్ కంప్యూటింగ్ మిషన్‌ను అభివృద్ధి చేసే పనిలో ఉన్నాడు.
భట్కర్ జనవరి 2017 నుండి భారతదేశంలోని నలంద విశ్వవిద్యాలయానికి ఛాన్సలర్‌గా ఉన్నాడు. దీనికి ముందు, 2012 నుండి 2017 వరకు ఐఐటి ఢిల్లీ బోర్డు బోర్డ్ ఆఫ్ గవర్నర్స్ ఛైర్మన్‌గా పనిచేశాడు. ప్రస్తుతం ఆయన భారతీయ శాస్త్రవేత్తల లాభాపేక్షలేని సంస్థ అయిన విజ్ఞాన భారతి ఛైర్మన్‌గా పనిచేస్తున్నారు. .
సుభాష్ సర్కార్
సుభాష్ సర్కార్ పశ్చిమ బెంగాల్ రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 జూలై 8 నుండి కేంద్ర విద్య శాఖ సహాయ మంత్రిగా బాధ్యతలు నిర్వహిస్తున్నాడు.
రాజకీయ జీవితం
సుభాష్ సర్కార్ బంకూర క్రిస్టియన్ కాలేజీ నుంచి మెడసిన్ పూర్తి చేసి గైనకాలజీ విభాగంలో మెడకల్ ప్రాక్టిషనర్ పనిచేస్తూ భారతీయ జనతా పార్టీ ద్వారా రాజకీయాల్లోకి వచ్చాడు. ఆయన 2013 నుండి 2015 వరకు బెంగాల్ బీజేపీ ఉపాధ్యక్షుడిగా, 2015 నుండి 2017 వరకు బెంగాల్ బీజేపీ ప్రధాన కార్యదర్శిగా పనిచేశాడు. ఆయన 2019లో 	బంకురా పార్లమెం ట్ స్థానం నుండి పోటీ చేసి ఎంపీగా గెలిచి నరేంద్ర మోదీ మంత్రివర్గంలో 2021 జూలై 8 నుండి కేంద్ర విద్య శాఖ సహాయ మంత్రిగా బాధ్యతలు నిర్వహిస్తున్నాడు.
నర్సింగ్‌పూర్ శాసనసభ నియోజకవర్గం
నర్సింగ్‌పూర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం నర్సింగ్‌పూర్ జిల్లా, హోషంగాబాద్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. నర్సింగ్‌పూర్ నియోజకవర్గం 2008లో నియోజకవర్గాల పునర్విభజనలో భాగంగా నూతనంగా ఏర్పడింది.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
అక్షరాస్యత
అక్షరాస్యత అనగా చదవడం, ఏదైనా పద్ధతిలో వ్రాయడం అని పేరుపొందిన నిఘంటువులలో అర్ధం వలన ఏర్పడిన సాధారణ అవగాహన.
అందువలన నిరక్షరాస్యత అనగా చదవడం, వ్రాయడం తెలియకపోవడం అనే అర్ధం.
కొందరు పరిశోధకుల ప్రకారం, 1950 కు ముందు అక్షరాస్యత అనగా అక్షరాలు పదాల గుర్తింపుగా భావించగా, ఆ తరువాత విస్తృతభావన  (చదవడం, వ్రాయడం, వినడం, మాట్లాడడం నైపుణ్యాలు), పద్ధతిగా మార్పు చెందింది(వ్యవహార అక్షరాస్యత(functional literacy).  అక్షరాస్యత అనగా చదవడం, ఏదైనా పద్ధతిలో వ్రాయడం అని పేరుపొందిన నిఘంటువులలో అర్ధం వలన ఏర్పడిన సాధారణ అవగాహన.
యునెస్కో వారి నిర్వచనం
యునెస్కో వారి నిర్వచనం ప్రకారం "అక్షరాస్యత" అనేదానికి, గుర్తించడం (identify), అర్థం చేసుకోవడం (understand), పాల్గొనడం (interpret), సృష్టించడం (create), వార్తాలాపన (communicate), లెక్కించడం (compute), ముద్రించిన, వ్రాయబడిన అనేక విషయాలను గ్రహించే నైపుణ్యాలు కలిగివుండడం "అక్షరాస్యత". అని నిర్వచించబడింది.
thumb|250x250px|[[యల్లాయపాళెం అనే గ్రామంలో గ్రంథాలయం లోపల అక్షరదీప కార్యక్రమం|alt=]]
అక్షరాస్యతా రేట్లు
ఈ క్రింది పట్టిక, భారతదేశం, పొరుగుదేశాలలోగల మధ్యవయస్కుల, యౌవనుల అక్షరాస్యతను సూచిస్తుంది. గణాంకాలు 2001లో తీయబడినవి.
బయటి లింకులు
వర్గం:విద్య
అబ్దుల్ సత్తార్ ఈది
అబ్దుల్‌ సత్తార్‌ ఈది (1 జనవరి 1928 – 2016 జూలై 8) పాకిస్థాన్‌కు చెందిన ప్రఖ్యాత సంఘసేవకులు, దాత. పాక్‌లో అతిపెద్ద సంక్షేమ సంస్థ ‘ఈది ఫౌండేషన్‌’ను ఏర్పాటుచేసిన గొప్ప వ్యక్తి ఆయన. ఆయనకు దేశవిదేశాల్లో ఎందరో అభిమానులు ఉన్నారు. ఈది ఫౌండేషన్‌ పాకిస్థాన్‌లో ఎన్నో అనాథాశ్రమాలు, మెడికల్‌ క్లినిక్‌లు, అంబులెన్స్‌లు నడుపుతోంది. పేదల కోసం ఎన్నో సహాయ కార్యక్రమాలు చేస్తోంది. తప్పిపోయి పాకిస్థాన్‌ చేరిన భారతీయ బాలిక గీత ఆశ్రయం పొంది, పెరిగి పెద్దదైంది ఈదీ ఫౌండేషన్‌లోనే. ఆయన "ఏంజల్ ఆఫ్ మెర్సీ"గా సుప్రసిద్ధుడు. "అతి గౌరవప్రదమైన" చారిత్రక వ్యక్తిగా పాకిస్తాన్ లో గుర్తింపు పొందాడు. 2013లో "ద హఫింగ్టన్ పోస్టు" ఆయనను "ప్రపంచంలో జివించిఉన్న గొప్ప మానవతావాది"గా ప్రకటించింది. మరికొంత మంది ఆయనను "ఫాదర్ ఆఫ్ తెరెసా"గా అభివర్ణిస్తారు.
జీవిత విశేషాలు
ఆయన 1928లో బ్రిటిష్ ఇండియాకు చెందిన గుజరాత్ లో బంత్వా గ్రామంలో జన్మించాడు. తన 11వ యేట ఆయన తల్లికి పక్షవాతం వచ్చింది. ఆయన 19వ యేట ఆమె మరణించింది. ఆమెకు తాను చేసిన సేవల అనుభవం వల్ల ఆయనకు ముసలివాళ్ళు, మానసిక వికలాంగులు, వికలాంగులకు సేవచేయాలనే కృక్పథం అభివృద్ధి చెందింది. భారత పార్లమెంటు ప్రకారం ఈది, ఆయాన్ కుతుంబ సభ్యులను 1947లో పాకిస్తాన్ వలస వెళ్ళారు. అప్పుడు ఆయన కరాచీ వెళ్ళి ఒక హోల్‌సేల్ షాపులో పనికి చేరాడు. ఆయన తల్లి ఆయనకు ఒక పైసాను తన ఆహారం కొరకు, మరియొక పైసాను ముష్థివానికి దానం చేసింది. ఆయన మొదట పెడ్లర్ గానూ తరువాత ఆయన బట్టల షాపులో కమీషన్ ఎజంటుగా పని చేసాడు. కొన్ని సంవత్సరములు తరువాత ఆయన కులం వాళ్ళ సహకారంతో ఉచిత వైద్యశాలను ప్రారంభించాడు.
ఆయన నేషనల్ పబ్లిక్ రేడియోకు ఇచ్చిన కార్యక్రమం (2009) లో "నేను రోడ్లపక్క అనేక మంది ప్రజలను చూశాను... ఫ్లూ వ్యాధి కరాచీలో వ్యాపించింది, ఎవరూ వారికి వైద్య సహాయం అందించడం లేదు. కానీ నేను కొన్ని బల్లలను అచ్చట అమర్చి మెడికల్ విద్యార్థులను వాలంటీర్లుగా సంపాదించాను. నాకు డబ్బు లేదు. నేను వీధులలో విరాళాల కొరకు అడుక్కున్నాను. ప్రజలు సహాయమందించారు. నేను ఒక 8X8 గదిని తీసుకుని నా పనిని ప్రరంభించాను."
స్వచ్ఛంద సేవ
ఆయన తరువాత 60 సంవత్సరాల పాటు తన జీవితాన్ని పేద ప్రజల కొరకు అంకితం చేసారు. పాకిస్తాన్ లో ఆయాన పేదల సంక్షేమం కొరకు ఒంటి చేతితో పనిచేసారు. ఆయన ఈది ఫౌండేషన్ను స్థాపించారు. అదనంగా ఆయన సంక్షేమ ట్రస్టు స్థాపించి దానికి ఈది ట్రస్టుగా నామకరణం చేసారు. దానికి ప్రారంభంలో ఐదువందల పాకిస్తాన్ రూపాయల ప్రారంభ మొత్తాన్ని ఉపయోగించారు. తదుపరి ఆ ట్రస్టు "బిల్‌క్విస్ ఈది ట్రస్టు"గా నామాంతరం చెందింది. పేద ప్రజల సంరక్షకునిగా ఉన్న ఆయనకు అనేక విరాలాలు వచ్చాయి. అప్పుడు తన సేవలను విస్తరించారు. ప్రస్తుతం ఆ సంస్థ పరిమాణం లోనూ, సేవలలోనూ అభివృద్ధి చెంది పాకిస్తాన్ లొ అతి పెద్ద సంక్షేమ సంస్థగా ప్రసిద్ధి చెందింది. ప్రారభం నుంచి ఆ సంస్థ 20000 మంది వదిలివేయబడిన శిశువులను, 50000 మంది అనాథలను ఆదుకొంది, 40000 మంది నర్సులకు శిక్షణనిచ్చారు. ఈ సంస్థ 300 లకు పైగా కేంద్రాలను పాకిస్తాన్ లోని గ్రామీణ, పట్టణ ప్రాంతాలలో నెలకొల్పి తన సేవలనందించింది. వివిధ ప్రాంతాలలో వంటశాలలు, వలస కేంద్రాలు, ఎవరూలేని మహిళలకు వసతి గృహాలు, అంగవైకల్యం గలవారికి వైద్యశాలలను స్థాపించింది.
ఈది ఫౌండేషన్ "ఈది" స్థాపనలో ప్రపంచ వ్యాప్తంగా అతిపెద్ద అంబులెన్స్ సర్వీసు (1500 ) నడుపుతూ 24 గంటలు అత్యవసర సర్వీసులను కూడా అందిస్తుంది. ఆ సంస్థ ఉచిత నర్సింగ్ హోం లను, అనాధాశ్రయాలను, వైద్యశాలలను, మహిళా వసతి గృహాలను, డ్రగ్స్ తీసుకున్న బాధితులకు పునరావాస కేంద్రాలు, మానసిక వికలాంగుల కేంద్రాలు స్థాపించింది. ఈ సంస్థ 2005లో కత్రినా తుఫాను బాధితుల కొరకు ఆఫ్రికా, మధ్య తూర్పు, కాకసస్ ప్రాంతం, తూర్పు యూరోప్, యునైటెడ్ స్టేట్స్ లలో సహాయ కార్యక్రమాలను చేసింది. ఆయన కుమారుడు ఫైసల్ ఈది, భార్య బిల్‌క్విస్ ఈది, కుమార్తెలు ఆయన వ్యాధితో బాధపడుతున్నప్పుడు సంస్థకోసం తమ సేవలనందించారు. ఆయన పాకిస్తాన్ యొక్క మదర్ తెరెసాగా పిలువబడుతున్నారు.
రూ. కోటి విరాళాన్ని తిరస్కరించిన ఈది ఫౌండేషన్
భారతదేశానికి చెందిన మూగ చెవిటి బాలిక గీత పదకొండేళ్ల వయసులో పొరపాటున పాకిస్తాన్‌లో ప్రవేశించినప్పుడు ఈది ఆమెను కాపాడారు. ఫౌండేషన్‌లో ఉంచుకుని సంరక్షించి భద్రంగా భారత్‌కు అప్పగించారు. బదిరురురాలైన గీత బాగోగులు చూసుకున్నందుకు భారత ప్రధాని మోదీ ప్రకటించిన రూ. కోటి విరాళాన్ని పాక్ స్వచ్ఛంద సంస్థ ఈది ఫౌండేషన్ మంగళవారం తిరస్కరించింది. మోదీ ప్రకటనపట్ల ఫౌండేషన్ వ్యవస్థాపకుడు అబ్దుల్ సత్తార్ ఈది కృతజ్ఞత తెలుపుతూనే ఆర్థికసాయాన్ని సున్నితంగా తిరస్కరించారని సంస్థ ప్రతినిధి అన్వర్ తెలిపారు.
మరణం
కిడ్నీ సంబంధిత సమస్యతో ఈది 2016 జూలై 8న మరణించారు. అనారోగ్యంతో బాధపడుతున్న ఈదిని ప్రత్యేక చికిత్స కోసం విదేశాలకు తరలిస్తామని ప్రభుత్వం కోరినా ఆయన నిరాకరించారు. తన దేశంలోనే ప్రభుత్వ ఆస్పత్రిలోనే చికిత్స తీసుకుంటానని చెప్పారు. జాతీయ స్టేడియంలో జరిగిన ఆయన అంతిమ ప్రార్థనలకు దేశవ్యాప్తంగా లక్షలాది ప్రజలు హాజరయ్యారు. పాకిస్తాన్ అధ్యక్షుడు మమ్‌నూన్ హుస్సేన్, ఆర్మీ చీఫ్ జనరల్ రహీల్ షరీఫ్‌లు సహా పలువురు సైనికాధికారులు, వివిధ రాష్ట్రాల ముఖ్యమంత్రులు, అధికారులు కూడా పాల్గొన్నారు. ఆయన మృతికి భారత విదేశాంగ మంత్రి సుష్మా స్వరాజ్ సంతాపం ప్రకటించారు.
ఇతర లింకులు
వర్గం:సంఘ సేవకులు వర్గం:1928 జననాలు వర్గం:2016 మరణాలు వర్గం:పాకిస్తానీ ముస్లింలు వర్గం:రామన్ మెగసెసే పురస్కార గ్రహీతలు వర్గం:ప్రపంచ ప్రసిద్ధులు వర్గం:పాకిస్తాన్ వ్యక్తులు
జంతర్ మంతర్ వేధశాల (జైపూర్)
జంతర్ మంతర్ వేధశాల (ఆంగ్లం Jantar Mantar) జైపూర్ మహారాజైన రాజా జైసింగ్-2, జైపూర్ (రాజస్థాన్)లో నిర్మించిన ఒక ఖగోళ వేదశాల. దీని నిర్మాణం 1727, 1734 ల మధ్యకాలంలో జరిగింది. భారతదేశంలో ఇలాంటి నిర్మాణాలు 5 ఉన్నాయి. మొఘలుల కాలంలో రాజాజైసింగ్ కొరకు ఢిల్లీ లోనూ ఒక వేధశాల నిర్మింపబడింది. జైపూర్ లో గల వేధశాల అన్నింటికన్నా పెద్దది.
డోరా బీల్ సరస్సు
డోరా బీల్ అస్సాం లోని రాంపూర్ వద్ద ఉన్న ఒక చిత్తడి నేల కలిగిన సరస్సు. ఇది పలాష్‌బరి రెవెన్యూ సర్కిల్ పరిధిలో ఉన్న రెండవ గ్రామం. దీని చుట్టుపక్కల రాజపుఖురి, నహీరా, భకత్‌పారా, తేజ్‌పూర్, రాంపూర్, మజ్‌పారా, కుల్దుంగ్, ధంటోలా, బోర్తారి వంటి గ్రామాలు ఉన్నాయి.
విస్తీర్ణం
1971-సర్వే ఆఫ్ ఇండియా ప్రకారం, ఈ సరస్సు మొత్తం వైశాల్యం 297.96 ఎకరాలు. అయితే, 2005 లో ల్యాండ్ సాట్ ఇమేజరీ ప్రకారం ఇది 278.41 ఎకరాలకు తగ్గిపోయింది.
నీటి వనరులు
ఈ సరస్సు కుల్సీ నది ద్వారా నిండి, ఎక్కువైన నీరు తిరిగి కుల్సీ నదిలో కలుస్తాయి.
డోరా బీల్ పండుగ
డోరా బీల్ పేరుతో అక్కడి ప్రజలు దేశీయ చేప జాతుల ఉత్పత్తిని ఉద్దేశించి చర్చించడానికి డోరా బీల్ ఒడ్డున ఒక వార్షిక పండుగ పండుగను జరుపుకుంటారు. ఈ పండుగ ప్రాథమికంగా ప్రకృతితో ముడిపడి ఉంటుంది. ఈ పండుగ ప్రకృతిని రక్షించే, గౌరవించే సందేశాన్ని కలిగి ఉంటుంది.
అక్షయ పాత్ర ఫౌండేషన్
అక్షయ పాత్ర ఫౌండేషన్ భారతదేశం లో పనిచేస్తున్న ఒక లాభాపేక్షలేని సంస్థ. ఇది భారతదేశంలోని పాఠశాలలకు మధ్యాహ్న భోజనం వండి, దానిని నేరుగా ప్రభుత్వం ఆధ్వర్యంలోని పాఠశాలలకు అందజేస్తుంది. ఇది 2000లో ప్రారంభించబడింది. పిల్లలు ఆకలితో చదువుకు దూరమవకుండా నిరోధించడమే ఈ ఫౌండేషన్ లక్ష్యం.
మధ్యాహ్న భోజన పథకం
భారత ప్రభుత్వం విద్యాభివృద్ధికి, తరగతి గది ఆకలి నిర్మూలనకు రెండు ప్రధాన కార్యక్రమాలను రూపొందించింది. అక్షయ ఫౌండేషన్ పది రాష్ట్రాల్లోని 10,000 ప్రభుత్వ పాఠశాలల్లో రోజుకు, 14 రాష్ట్రాల్లోని పది లక్షల మంది విద్యార్థులకు వ్యక్తిగతంగా మధ్యాహ్న భోజనాన్ని అందిస్తోంది. ఇది, భారత ప్రభుత్వం, రాష్ట్ర ప్రభుత్వాల సహకారంతో దేశంలో 22 కేంద్రీకృత ఆధునిక పరిశుభ్రమైన వంటశాలలను కలిగి ఉంది.
మూలాలు
వర్గం:సంఘ్ పరివార్ వర్గం:సంస్థలు
క్రాంతి కుమార్
thumb|9 నెలలు క్రాంతి కుమార్ ఒక ప్రముఖ సినీ దర్శకుడు, నిర్మాత, రచయిత. ఆయన రెండు ఫిల్మ్ ఫేర్ పురస్కారాలు, నాలుగు నంది పురస్కారాలు అందుకున్నాడు. 1985లో ఆయన దర్శకత్వం వహించిన స్రవంతి అనే సినిమా ఉత్తమ తెలుగు చిత్రంగా జాతీయ పురస్కారాన్ని గెలుచుకుంది. 1991 లో ఆయన దర్శకత్వం వహించిన సీతారామయ్యగారి మనవరాలు భారత అంతర్జాతీయ చలనచిత్రోత్సవంలో ప్రదర్శించబడింది.
2001 లో ఆయన దర్శకత్వం వహించిన, సౌందర్య ప్రధాన పాత్ర పోషించిన 9 నెలలు అనే సినిమా టొరంటో అంతర్జాతీయ చలనచిత్రోత్సవంలో ప్రదర్శించబడింది.
తెందుఖెడ శాసనసభ నియోజకవర్గం
తెందుఖెడ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం నర్సింగ్‌పూర్ జిల్లా, హోషంగాబాద్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. తెందుఖెడ నియోజకవర్గం 2008లో నియోజకవర్గాల పునర్విభజనలో భాగంగా నూతనంగా ఏర్పడింది.
పట్టు (సిల్క్)
సిల్క్ అనేది సహజ ప్రోటీన్ దారం. ఈ దారంతో బట్టలు నేస్తారు. ఈ ప్రోటీన్ దారం ముఖ్యంగా పైబ్రోయిన్ తో తయారైనది. ఇది దారం కొన్ని పురుగుల గుడ్లనుండి తయారైన లార్వా నుండి ఉత్పత్తి అవుతుంది. ఈ లార్వా తన చుట్టూ ఒక దారాన్ని అల్లుకుని కకూన్ ను తయారు చేసుకుంటుంది. ముఖ్యంగా పట్టు పురుగు లార్వాలతో ఏర్పడే సిల్క్ ను ఎక్కువగా వస్త్రాల తయారీకి వాడుతున్నారు. పట్టు దారం మెరిసే రూపం పట్టు దారం త్రిభుజాకార పట్టకం లాంటి నిర్మాణం కారణంగా ఏర్పడుతుంది. పట్టు వస్త్రంలో ఉన్న ఈ పట్టకం లాంటి రూపాలలో  వివిధ కోణాల్లో పతనమైన  కాంతిని వక్రీభవనం చెందించడం మూలంగా మెరుపు వస్తుంది. తద్వారా వివిధ రంగులను ఉత్పత్తి చేస్తుంది. పట్టు (సిల్క్) అనేక కీటకాల వల్ల ఉత్పత్తి అవుతుంది. కానీ సాధారణంగా వస్త్ర తయారీకి మాత్ గొంగళి పురుగుల పట్టు మాత్రమే ఉపయోగించబడుతుంది. అణుస్థాయిలో బేధం కలిగించే ఇతర రకాల పట్టు దారాన్ని తయారుచేయడానికి పరిశోధనలు జరిగాయి. సాధారణంగా పట్టును కీటకాల జీవన చక్రంలోని లార్వా దశలో దాని నుండి ఉత్పత్తి చేసిన దారంతో తయారుచేస్తారు. అదే విధంగా సాలెపురుగులు, రేస్పీ క్రికెట్స్ వంటి కొన్ని కీటకాలు కూడా వాటి జీవన విధానంలో పట్టును తయారుచేస్తాయి. సిల్క్ ఉత్పత్తి హెమెనోప్టెరా ( తేనెటీగలు, కందిరీగలు, చీమలు), సిల్వర్ ఫిష్, మైఫైల్స్, థ్రిప్స్, లీఫ్ హోపర్స్, బీటిల్స్, లేస్ వింగ్స్, ప్లీస్, ప్లైస్, మిడ్జెస్ వంటి కీటకాలలో కూడా కనిపిస్తుంది. ఇతర రకాల ఆర్థ్రోపొడా వర్గానికి చెందిన జీవులు కూడా సిల్క్ ను ఉత్పత్తి చేస్తాయి. ప్రధానంగా సాలెపురుగు లు ఉత్పత్తి చేస్తాయి.
బాహ్య లంకెలు
వర్గం:వస్త్రాలు
హేతుబద్ధీకరణ​ (సమాజశాస్త్రం)
సమాజ శాస్త్రం లో, హేతుబద్ధీకరణ (Rationalisation) అనగా సమాజంలో సంప్రదాయాలు, విలువలు, భావోద్వేగాల పై ఆధారపడ్డ ప్రవర్తన క్రమంగా హేతుబద్ధత, తర్కం పై ఆధార పడడం. ఉదాహరణకు, ప్రభుత్వంలో ఉద్యోగిస్వామ్యం అమలు అనేది ఒక విధమైన హేతుబద్ధీకరణ. ఆధునిక యుగంలో సంస్కృతి హేతుబద్ధీకరణకు ప్రపంచీకరణ ఒక ప్రధాన కారణం. సాంకేతికాభివృద్ధితో దేశాలు ముందెన్నడు లేనంతగా ఒకదానితో ఒకటి అనుసంధానింపబడుతున్నాయి. అలాగే దేశాలపై బయటి మీడియా, సామాజికమాధ్యమాల, రాజకీయాల ప్రభావం అధికమయ్యింది.శ స్థానిక హేతుబద్ధీకరణకు ఆఫ్రికాలో నాటువైద్యుల పరిస్థితి ఒక ఉదాహరణ. చాలా మంది స్థానికులు వారిని వారి సంస్కృతిసంప్రదాయాలలో ముఖ్యభాగంగా చూసినా, అభివృద్ధి కార్యక్రమాలు, సహాయక కార్యకర్తలు స్థానిక ప్రజలకు ఆధునిక వైద్యంపై అవగాహన కల్పించే యత్నంలో ఆ పద్ధతిని హేతుబద్ధీకరించడానికి ప్రయత్నించారు.
చాలా మంది సమాజశాస్త్రవేత్తలు, విమర్శనాత్మక సిద్ధాంతకర్తలు, సమకాలీన తత్వవేత్తలు హేతుబద్ధీకరణను పురోగతిగా భావించడం తప్పని వాదించారు. హేతుబద్ధీకరణవల్ల సమాజం ప్రతికూల మానవీయ ప్రభావాలకు గురై, ఆధునికతను జ్ఞానోదయ కేంద్ర సిద్ధాంతాల నుండి దూరం చేసిందని వాదించారు.
పెట్టుబడిదారీ విధానం
శాస్త్రీయ సమాజశాస్త్రం స్థాపనలో, ముఖ్యంగా ఆధునిక పాశ్చాత్య సమాజాల స్వభావంపై క్రమశిక్షణకు ప్రాధాన్యతను పెంచడంలో, హేతుబద్దీకరణ ముఖ్యపాత్రను పోషించింది. ఈ ప్రక్రియను అధ్యయనం చేయడంలో జర్మన్ ప్రతి-సానుకులతావాది మాక్స్ వెబెర్ ముఖ్యభూమికను పోషించాడు.
వెబెర్ ది ప్రొటెస్టంట్ ఎథిక్ అండ్ ది స్పిరిట్ ఆఫ్ క్యాపిటలిజంలో హేతుబద్ధికరణను గురించి విపులంగా చర్చించాడు. ఇందులో కొన్ని ప్రొటెస్టంట్ వర్గాలు, ముఖ్యంగా కాల్విన్-వాదులు, వారి మతవిశ్వాలసాలలో అంతర్లీనంగా ఉన్న మోక్షంపై అనిశ్చితిని ఎదుర్కొనేందుకు హేతుబద్ధ ఆర్థికలాభార్జనవైపు మరలారని వివరించాడు. ఈ సిద్ధాంతం హేతుబద్ధమైన పరిణామాలు, త్వరలోనే దాని మతపరమైన మూలాలకు విరుద్ధంగా పెరుగుతాయని, అందువల్ల చివరకు అది దాని మతపరమైన మూలాలను త్యజిస్తుందని అతను వాదించాడు. వెబెర్ ఈ విషయంపై పరిశోధనను తన తదుపరి రచనలలో కొనసాగించాడు. ముఖ్యంగా, ఉద్యోగిస్వామ్యం, అధికార వర్గీకరణలపై తను చెసిన అధ్యయనాలలో ఈ పరిణామాన్ని కూడా చర్చించాడు. ఈ రచనలలో అతను హేతుబద్ధీకరణ అనివార్యమైన సూచించాడు.
వెలుపలి లంకెలు
వర్గం:సామాజిక సిద్ధాంతాలు వర్గం:సామాజిక పరిభాష వర్గం:సామాజిక శాస్త్రం
ది గాడ్‌ఫాదర్ పార్ట్ II
మొదటి చిత్రం విజయం సాధించిన తరువాత, పారమౌంట్ పిక్చర్స్ ఒక ఫాలో-అప్‌ కథను అభివృద్ధి చేయడం ప్రారంభించింది. మొదటి దానికి పనిచేసిన తారాగణం, సిబ్బందిలో చాలా మంది దీనికి కూడా పనిచేసారు. ఈ సినిమా నిర్మాణంలో కొప్పోలాకు మరింత సృజనాత్మక నియంత్రణ ఇచ్చారు. విటో పెరుగుదలను, మైఖేల్ పతనాన్నీ చూపించేలా ది గాడ్‌ఫాదర్‌కి సీక్వెల్‌ను, ప్రీక్వెల్‌నూ చూపించాలని అతను భావించాడు. షూటింగు 1973 అక్టోబరులో మొదలై, 1974 జూన్‌లో ముగిసింది. 1974 డిసెంబరు 12న న్యూయార్క్ నగరంలో గాడ్‌ఫాదర్ పార్ట్ II ప్రీమియర్ షో వేసారు. 1974 డిసెంబర్ 20న అమెరికాలో విడుదలైంది. విమర్శకుల నుండి భిన్నమైన సమీక్షలను అందుకుంది. అయితే, దాని ఖ్యాతి వేగంగా వ్యాపించింది. త్వరలోనే విమర్శకులు తమ విమర్శలను పునస్సమీక్షించుకున్నారు. $1.3 కోట్ల బడ్జెట్టుతో తీసిన ఈ సినిమా, అమెరికా కెనడాల్లో $4.8 కోట్లు, ప్రపంచవ్యాప్తంగా $9.3 కోట్లు వసూలు చేసింది. ఈ చిత్రం పదకొండు అకాడమీ అవార్డులకు నామినేట్ కాగా, ఉత్తమ చిత్రంగా గెలుపొందింది. అలా గెలిచిన మొదటి సీక్వెల్‌గా నిలిచింది. అది సాధించిన ఆరు ఆస్కార్ విజయాలలో కొప్పోలా ఉత్తమ దర్శకుడుగా, డి నీరో ఉత్తమ సహాయ నటుడుగా, కొప్పోలా, పుజోలు ఉత్తమ స్క్రీన్ ప్లే రచయితలుగా ఎంపికయ్యారు. పచ్చీనో BAFTA లో ఉత్తమ నటుడిగా గెలుపొందాడు. ఆస్కార్‌కు నామినేట్ అయ్యాడు.
మొదటి సినిమా మాదిరిగానే, పార్ట్ II కూడా అత్యంత ప్రభావవంతమైన చిత్రంగా నిలిచిపోయింది -ముఖ్యంగా గ్యాంగ్‌స్టర్ జానర్‌లో. ఇది గొప్ప చిత్రాలలో ఒకటిగా పరిగణించబడుతోంది. అలాగే మొదటి దాని కంటే మెరుగైన సీక్వెల్ సినిమాల్లో దీన్ని అరుదైన ఉదాహరణగా పరిగణిస్తారు. 1997లో, అమెరికన్ ఫిల్మ్ ఇన్స్టిట్యూట్ దీనిని అమెరికన్ ఫిల్మ్ హిస్టరీలో 32వ-గొప్ప చిత్రంగా ర్యాంకు ఇచ్చింది. 10 సంవత్సరాల తర్వాత ఈ సినిమా తన స్థానాన్ని నిలబెట్టుకుంది. 1993లో లైబ్రరీ ఆఫ్ కాంగ్రెస్ వారి అమెరికా నేషనల్ ఫిల్మ్ రిజిస్ట్రీలో ఇది "సాంస్కృతికంగా, చారిత్రికంగా, సౌందర్యపరంగా ముఖ్యమైనది"గా పరిగణించింది. గాడ్‌ఫాదర్ త్రయంలో చివరి భాగమైన ది గాడ్‌ఫాదర్ పార్ట్ III, 1990లో విడుదలైంది.
కథ
ది గాడ్‌ఫాదర్ సినిమా తరువాత కొన్నాళ్ళకు జరిగిన ఘటనలు, విటో కొర్లియోన్ ప్రారంభ జీవితం మధ్య ఈ చలనచిత్రం నడుస్తుంది.
విటో
1901లో, తొమ్మిదేళ్ల విటో ఆండోలిని కుటుంబం సిసిలీ లోని కొర్లియోన్‌లో ఉండగా, అతని తండ్రి స్థానిక మాఫియా చీఫ్ డాన్ సికియోను అవమానించడంతో అతన్ని చంపేస్తారు. విటో న్యూయార్క్ నగరానికి పారిపోతాడు. రాగానే "విటో కొర్లియోన్"గా పేరు మార్చుకుంటాడు. 1917 లో విటో తన భార్య కార్మెలా, కొడుకు శాంటినోతో కలిసి న్యూయార్క్‌లో నివసిస్తూంటాడు. స్థానిక బ్లాక్ హ్యాండ్ దోపిడీదారు డాన్ ఫనుచ్చి జోక్యం కారణంగా అతను తన ఉద్యోగాన్ని కోల్పోతాడు. తోటి ఇటాలియన్ వలసదారులను దోచుకునే ఫనుచ్చీ పద్ధతి విటోకు నచ్చదు. అతని పొరుగువాడైన క్లెమెంజా, విటోను ఒక తుపాకుల సంచిని దాచమని ఇస్తాడు; దానికి కృతజ్ఞతగా క్లెమెంజా, ఒక రగ్గును దొంగిలించడంలో విటోను తోడు తీసుకుంటాడు. అతను దానిని కార్మెలాకు బహుమతిగా ఇస్తాడు.
కొర్లియోన్‌లకు మరో ముగ్గురు పిల్లలు కలుగుతారు; కుమారులు ఫ్రెడో, మైఖేల్, కుమార్తె కాన్స్టాన్జియా. ఇంతలో, విటో, క్లెమెంజా, కొత్త భాగస్వామి టెస్సియోలు కలిసి వస్తువులను దొంగిలించి, వాటిని ఇంటింటికీ తిరిగి అమ్మడం ద్వారా డబ్బు సంపాదిస్తూంటారు. ఇది ఫనుచ్చీ దృష్టికి వస్తుంది. అందులో తనకు వాటా ఇమ్మని అతను వీళ్ళను వత్తిడి చేస్తాడు. కొద్దిపాటి మొత్తానికి అంగీకరించేలా ఫనుచ్చితో మాట్లాడతానని విటో తన భాగస్వాములను ఒప్పిస్తాడు. ఓ వేడుక సమయంలో విటో, ఫనుచ్చికి చాలా తక్కువ మొత్తాన్ని చెల్లిస్తాడు. ఆ తరువాత విటో, ఫనుచ్చీని అతని అపార్ట్‌మెంటు లోనే చంపేస్తాడు. విటో స్థానికులకు సహాయం చేస్తూ, ఆ ప్రాంతంలో బలీయమైన గౌరవనీయమైన వ్యక్రిగా పేరు పొందుతాడు.
విటో, అతని కుటుంబం సిసిలీ వెళ్తారు. తన వ్యాపార భాగస్వామితో కలిసి విటో, తమ ఆలివ్ ఆయిల్ వ్యాపారంపై డాన్ సిక్సియో ఆమోదం కోసం అతని వద్దకు వెళ్తారు. సిక్సియో విటో తండ్రి పేరును అడుగుతాడు; విటో తానెవరో అతనికి చెప్పి, తన కుటుంబం లోని మరణాలకు ప్రతీకారంగా సిసియోను చంపేస్తాడు.
మైఖేల్
1958లో, లేక్ తాహోలో అతని కుమారుడి మొదటి కమ్యూనియన్ పార్టీ సందర్భంగా, మైఖేల్ కొర్లియోన్ క్రైమ్ కుటుంబానికి డాన్‌గా వరుసగా సమావేశాల్లో పాల్గొంటూ బిజీగా ఉంటాడు. కొర్లియోన్‌ల వద్ద పనిచేసే ఫ్రాంక్ పెంటాంజెలీ, యూదు మాబ్ బాస్, దీర్ఘకాలంగా కొర్లియోన్‌ల వ్యాపార భాగస్వామి అయిన హైమన్ రోత్ వద్ద పనిచేసే రోసాటో సోదరుల నుండి తన బ్రాంక్స్ స్థలాన్ని కాపాడడానికి మైఖేల్ ఒప్పుకోకపోవడంతో నిరాశ చెందుతాడు. ఆ రాత్రి, మైఖేల్ ఇంటిలోనే అతనిపై జరిగిన హత్యాప్రయత్నం విఫలమౌతుంది. మైఖేల్, తన కుటుంబంలోనే ఎవరో ద్రోహి ఉన్నట్లుగా అనుమానిస్తున్నట్లు తన లాయరు టామ్ హెగెన్‌తో చెప్పి, ఆ వెంటనే అక్కడినుండి వెళ్ళిపోతాడు.
రోత్ తన హత్యకు ప్లాన్ చేశాడని మైఖేల్ అనుమానిస్తాడు, కానీ పెంటాంజెలీని అనుమానిస్తున్నట్లు కావాలని రోత్‌కి తప్పుగా చెబుతాడు. న్యూయార్క్ నగరంలో, మైఖేల్ సూచనల మేరకు, పెంటాంజెలీ రోసాటోస్‌తో శాంతిని నెలకొల్పడానికి ప్రయత్నిస్తాడు. అయితే మైఖేల్ దాడికి ఆదేశించాడని వారు, అతనిపై ఆరోపిస్తారు. అనారోగ్యంతో ఉన్న రోత్, మైఖేల్, వారి భాగస్వాములు కలిసి క్యూబా లోని ఫుల్జెన్సియో బాటిస్టా ప్రభుత్వం అండతో తమ భవిష్యత్ వ్యాపార అవకాశాల గురించి చర్చించడానికి హవానా వెళతారు. క్యూబా లో కొనసాగుతున్న క్యూబా విప్లవం కారణంగా మైఖేల్ తన కార్యకలాపాలను కొనసాగించడానికి ఇష్టపడడు. నూతన సంవత్సర వేడుక సందర్భంగా ఫ్రెడో, రోత్‌కు కుడిభుజం లాంటి జానీ ఓలా గురించి తనకు ఏమీ తెలియనట్లు నటిస్తాడు. కానీ తరువాత అనుకోకుండా తమకు ఒకరినొకరు తెలుసని వెల్లడిస్తాడు. అంతర్గత ద్రోహి అతనేనని మైఖేల్‌కు తెలిసిపోతుంది. ఓలా, రోత్‌లపై దాడికి మైఖేల్ ఆదేశాలు ఇస్తాడు. కానీ రోత్‌ను అణచివేయడానికి ప్రయత్నించిన అతని అనుచరుణ్ణి క్యూబా సైనికులు చంపేస్తారు. తిరుగుబాటుదారుల పురోగమనాల కారణంగా బాటిస్టా పదవి నుండి తప్పుకుంటాడు. తరువాతి గందరగోళంలో, మైఖేల్, ఫ్రెడో, రోత్ విడివిడిగా క్యూబా నుండి తప్పించుకుంటారు. ఇంటికి తిరిగి వచ్చిన మైఖేల్ తన భార్యకు గర్భస్రావం అయిందని తెలుసుకుంటాడు.
వాషింగ్టన్, డిసి లో సెనేట్ కమిటీ, వ్యవస్థీకృత నేరాలపై కొర్లియోన్ కుటుంబంపై దర్యాప్తు చేస్తుంది. పెంటాంజెలీ మైఖేల్‌కు వ్యతిరేకంగా సాక్ష్యం చెప్పడానికి అంగీకరిస్తాడు. మైకెల్ తనను డబుల్ క్రాస్ చేసినట్లుగా అతను భావిస్తాడు. అతన్ని సాక్షి రక్షణలో ఉంచుతారు. నెవాడాకు తిరిగి వచ్చినప్పుడు ఫ్రెడో, మైఖేల్‌తో తన కుటుంబం పట్టించుకోకపోవడంతో తాను ఆగ్రహం వ్యక్తం చేశాననీ, అయితే మైఖేల్‌ను చంపే పథకం గురించి తనకు తెలియదనీ చెబుతాడు. మైఖేల్ ఫ్రెడోను దూరం పెడతాడు. కానీ తమ తల్లి జీవించి ఉన్నంత వరకు అతనికి ఏ హానీ జరగకూడదని ఆదేశిస్తాడు. మైఖేల్, పెంటాంజెలీ సోదరుణ్ణి సిసిలీ నుండి రప్పిస్తాడు. న్యాయస్థానంలో తన సోదరుడిని చూసాక పెంటాంజెలీ, మైఖేల్‌ వ్యవస్థీకృత నేరానికి పాల్పడ్డాడనే తన మునుపటి స్టేట్‌మెంటును ఉపసంహరించుకుంటాడు. ఆ కేసు వీగిపోతుంది. కే, మైఖేల్ నేర జీవితం నుండి తమ పిల్లలను విడిగా ఉంచాలని భావిస్తున్నట్లు వెల్లడించింది. కోపోద్రిక్తుడైన మైఖేల్, కే ను కొడతాడు. ఆమెను కుటుంబం నుండి బహిష్కరిస్తాడు. పిల్లలను పూర్తిగా తన సంరక్షణలో ఉంచుకుంటాడు.
కొంతకాలానికి మైకెల్ తల్లి కార్మెలా మరణిస్తుంది. మైఖేల్ పరిస్థితులను చక్కదిద్దడానికి తొందరపడతాడు. అంత్యక్రియల సమయంలో మైఖేల్, కోనీ కోరిక మేరకు ఫ్రెడోను క్షమించినట్లు కనిపిస్తాడు. కే తన పిల్లలను సందర్శిస్తుంది; ఆమె వీడ్కోలు చెబుతుండగా, మైఖేల్ వచ్చి ఆమె ముఖంపై తలుపులు వేసేస్తాడు. ఇజ్రాయెల్‌లో ప్రవేశానికి, ఆశ్రయానికి అక్కడి ప్రభుత్వం నిరాకరించడంతో రోత్, అమెరికాకు తిరిగి వెళ్ళవలసి వస్తుంది. మైఖేల్ ఆదేశాల మేరకు, మయామి అంతర్జాతీయ విమానాశ్రయంలో ఒక ఇంటర్వ్యూ ఇస్తూండగా రోత్ హత్యకు గురౌతాడు. లాయరు టామ్ హేగెన్, పెంటాంజెలీ ఇంటికి వెళతాడు. ఇద్దరూ, రోమన్ చక్రవర్తికి వ్యతిరేకంగా కుట్ర చేసి విఫలమైన కుట్రదారులు తమ కుటుంబాల రక్షణ కోసం ఎలా ఆత్మహత్య చేసుకుంటారో చర్చించుకుంటారు. పెంటాంజెలి తన బాత్‌టబ్‌లో మణికట్టును కోసుకుని చనిపోయినట్లు కనుగొంటారు. కొర్లియోన్ ఎన్‌ఫోర్సర్ అల్ నెరి, ఫ్రెడోతో కలిసి సరస్సులో చేపలు పట్టుకుంటూండగా పెడ్రోను కాల్చివేస్తాడు. మైఖేల్ తన ఇంటివద్ద ఒంటరిగా కూర్చుని, సరస్సు వైపు చూస్తూంటాడు.
చిత్రీకరణ
మొదటి చిత్రం వలె కాకుండా, కొప్పోలాకు ఈ సినిమా నిర్మాణంపై పూర్తి నియంత్రణ ఇచ్చారు. ఈ కారణం గానే, అనేక స్థానాల్లో చిత్రీకరణ, సమాంతరంగా నడిచే రెండు కథనాలు ఉన్నప్పటికీ దీని షూటింగు చాలా సాఫీగా సాగిందని కొప్పోలా తన వ్యాఖ్యానంలో చెప్పాడు. 2002 లో విడుదలైన చిత్రపు DVD ఎడిషన్‌లో దర్శకుని వ్యాఖ్యానంలో కొప్పోలా, "పేరులో పార్ట్ II అని వాడిన మొదటి అమెరికా చలన చిత్రం ఇది కావాల"నే తన నిర్ణయాన్ని చర్చించాడు. పారామౌంట్ తొలుత దీన్ని ఒప్పుకోలేదు. ప్రేక్షకులు తాము ఇప్పటికే చూసిన కథకు పొడిగింపునే చూసేందుకు ఆసక్తి చూపరని వారు అనుకున్నారు. కానీ ఈ విషయంలో దర్శకుడిదే పైచేయి అయింది. ఈ చిత్రం విజయంతో పేర్లలో అంకెలతో సీక్వెల్స్ నిర్మించడం మామూలై పోయింది.
విడుదలకు మూడు వారాల ముందు, సినీ విమర్శకులు, జర్నలిస్టులు పార్ట్ II ఒక ఘోరమైన ఫ్లాపు సినిమా అని విమర్శించారు. విటో, మైఖేల్ ల సమాంతర కథల మధ్య క్రాస్ కటింగ్ మరీ ఎక్కువగా ఉందని వాళ్ళు అన్నారు. ప్రేక్షకులపై శాశ్వత ముద్ర వేసే సమయం ఇవ్వడం లేదని వాళ్ళు అన్నారు. కొప్పోలా, సినిమా ఎడిటర్లూ కథనాన్ని మార్చడానికి మళ్ళీ ఎడిటింగు రూముకు చేరారు కానీ, సమయానికి పనిని పూర్తి చేయలేకపోయారు, చివరి సన్నివేశాలు మొదట్లో పేలవంగా ఉన్నాయి.
హోమ్ మీడియా
1975 లో అమెరికన్ టెలివిజన్ కోసం విడుదల చేసినపుడు కొప్పోలా, ది గాడ్ ఫాదర్, ది గాడ్ ఫాదర్ పార్ట్ II కలిపి ది గాడ్ ఫాదర్ సాగా అని రూపొందించాడు. 1977 నవంబరు 18 న NBC కోసం విడుదల చేసినపుడు ఇందులో హింసాత్మక, లైంగిక విషయాలను తొలగించి, కాలానుగతంగా నడిచేలా ఆ రెండు చిత్రాల నుండి ఉపయోగించని ఫుటేజీతో కలిపి విడుదల చేసాడు. 1981లో, పారామౌంట్ గాడ్‌ఫాదర్ ఎపిక్ బాక్స్‌డ్ సెట్‌ను విడుదల చేసింది. ఇది మొదటి రెండు చిత్రాల కథను కాలక్రమానుసారంగా మళ్లీ అదనపు సన్నివేశాలతో చూపించింది. కొప్పోలా 1992లో మళ్లీ ది గాడ్‌ఫాదర్ పార్ట్ III నుండి ఫుటేజిని చేర్చి ఇంకా విడుదల చేయని అంశాలతో నవీకరించాడు. ది గాడ్‌ఫాదర్ త్రయం 1901–1980 పేరుతో విడుదలైన ఈ హోమ్ వ్యూయింగ్ విడుదల మొత్తం రన్ టైమ్‌ 583 నిమిషాల (9 గంటలు, 43 నిమిషాలు) ఉంది. ఇందులో జెఫ్ వెర్నర్ ఈ చిత్రాల నిర్మాణంపై రూపొందించిన "ది గాడ్‌ఫాదర్ ఫ్యామిలీ: ఎ లుక్ ఇన్‌సైడ్" అనే బోనస్ డాక్యుమెంటరీ నిడివి లేదు.
2001 అక్టోబరు 9 న గాడ్‌ఫాదర్ DVD కలెక్షన్‌ను ఒక ప్యాకేజీగా విడుదల చేసారు. ఇందులో మూడు చిత్రాకూ విడివిడిగా కొప్పోలా వ్యాఖ్యానం కూడా ఉంది. 1991 నుండి ది గాడ్‌ఫాదర్ ఫ్యామిలీ: ఎ లుక్ ఇన్‌సైడ్ పేరుతో 73 నిమిషాల డాక్యుమెంటరీ ఉంది. ది గాడ్‌ఫాదర్ సాగా; ఫ్రాన్సిస్ కొప్పోల నోట్‌బుక్ (చిత్ర నిర్మాణ సమయంలో దర్శకుడు తన దగ్గర ఉంచుకున్న నోట్‌బుక్); రిహార్సల్ ఫుటేజ్; 1971 నుండి ప్రచార ఫీచర్; గోర్డాన్ విల్లీస్ సినిమాటోగ్రఫీ, నినో రోటా, కార్మైన్ కొప్పోలా సంగీతం, లొకేషన్‌లు, మారియో పుజో స్క్రీన్‌ప్లేలపై వీడియో విభాగాలు. DVDలో కొర్లియోన్ ఫ్యామిలీ ట్రీ, "గాడ్‌ఫాదర్" టైమ్‌లైన్, అకాడమీ అవార్డు అంగీకార ప్రసంగాల ఫుటేజీలు కూడా ఇందులో ఉన్నాయి.
ప్రశంసలు
ఈ చిత్రం ఉత్తమ చిత్రంగా అకాడమీ అవార్డు గెలుచుకున్న మొదటి సీక్వెల్. ది గాడ్‌ఫాదర్, ది గాడ్‌ఫాదర్ పార్ట్ II సినిమాలు ఉత్తమ చిత్రం పురస్కారం గెలుచుకున్న ఏకైక ఒరిజినల్/సీక్వెల్ కలయికగా నిలిచింది. ది లార్డ్ ఆఫ్ ది రింగ్స్‌తో పాటు, ది గాడ్‌ఫాదర్ త్రయం లోని మూడు సినిమాలూ ఉత్తమ చిత్రం పురస్కారానికి నామినేట్ అయ్యాయి; ఉత్తమ చిత్రాన్ని గెలుచుకున్న సీక్వెల్‌లు ది గాడ్‌ఫాదర్ పార్ట్ II, ది లార్డ్ ఆఫ్ ది రింగ్స్: ది రిటర్న్ ఆఫ్ ది కింగ్ మాత్రమే.
మూలాలు
<references group="" responsive="1">
వర్గం:1974 సినిమాలు వర్గం:ఆంగ్ల భాషా చలనచిత్రాలు
పి.ఎస్.నారాయణ
బాల్యం, విద్యాభ్యాసం
పి.ఎస్.నారాయణగా పిలువబడే పొత్తూరి సత్యనారాయణ 1938లో గుంటూరు జిల్లా, మంగళగిరి మండలం, చినకాకానిలో పొత్తూరి రామయ్య, వరలక్ష్మమ్మ దంపతులకు జన్మించాడు. ఇతని బాల్యంలోనే తల్లిదండ్రులు మరణించడంతో పెద్ద అక్కయ్య వద్ద పెరిగి పెద్ద అయ్యాడు. ఇతడు ప్రాథమిక విద్య చినకాకానిలోను, సెకెండ్ ఫారం వరకు మంగళగిరిలోను, థర్డ్ ఫారం నుండి బి.కాం వరకు గుంటూరులోని హిందూ కళాశాలలో చదివాడు. కాలేజీ చదివే సమయంలో మన్నవ గిరిధరరావు ఇతని గురువు.
ఉద్యోగం, కుటుంబం
ఇతడు 1957లో తన ఉద్యోగ జీవితాన్ని ప్రారంభించాడు. మొదట రెవెన్యూ శాఖలో గుమాస్తాగా తాత్కాలికంగా పనిలోకి చేరాడు. తరువాత అదే గుమాస్తాగా వైద్య శాఖలోనికి మారాడు. అక్కడ రెండేళ్లు పనిచేసి గుంటూరు జిల్లా ట్రెజరీలో గుమాస్తాగా పర్మనెంటు ఉద్యోగంలో చేరాడు. అక్కడ నాలుగు సంవత్సరాలు పనిచేశాడు. 1963లో హైదరాబాదులోని ఇండియన్ డ్రగ్స్ అండ్ ఫార్మాసిటికల్స్ లిమిటెడ్‌లో జూనియ అకౌంటెంట్‌గా ఉద్యోగం వచ్చింది. అక్కడ సుమారు 30 సంవత్సరాలు పనిచేసి 1993లో సీనియర్ అకౌంట్స్ ఎక్జిక్యూటివ్‌గా స్వచ్ఛంద పదవీ విరమణ చేశాడు. ఇతడు బి.కాం. చదువుతుండగా ఇతనికి తన అక్క కూతురు మాధురి అన్నపుర్ణతో వివాహం జరిగింది. వీరికి ఇద్దరు కుమారులు, ఒక కుమార్తె కలిగారు.
రచనాప్రస్థానం
ఇతని తొలిరచన 1957లో గుంటూరు పత్రికలో అచ్చయింది. ఇతడు తొలినాళ్ళలో మాధురి అనే కలంపేరుతోను, అనేక ఇతర కలం పేర్లతోను రచనలు చేసేవాడు. ఇతడిని ఇతని గురువు మన్నవ గిరిధరరావు చాలా ప్రోత్సహించాడు. ప్రముఖ రచయితలు తారక రామారావు, కాకాని చక్రపాణి, శ్రీ సుభా, కవిరాజు, పాలకోడేటి సత్యనారాయణరావు, దత్తప్రసాద్ పరమాత్ముని, డి. చంద్రశేఖరరెడ్డి, గోవిందరాజు చక్రధర్, మల్లాది వెంకటకృష్ణమూర్తి మొదలైనవారు ఇతని సమకాలికులు, సన్నిహితులు. ఇతని రచనలు స్వాతి, నవ్య, ఇండియాటుడే, ఆంధ్రభూమి, ఆంధ్రప్రభ, జ్యోతి, అప్సర, యువ, రచన తదితర దిన, వార, పక్ష, మాసపత్రికలలో ప్రచురించబడ్డాయి.
కథలు
ఇతడు 230కి పైగా కథలు వ్రాసి వివిధ పత్రికలలో ప్రకటించాడు. స్వప్నం దాల్చిన అమృతం అనే కథా సంపుటాన్ని వెలువరించాడు. కథానిలయంలో లభ్యమయ్యే ఇతని కథల జాబితా :
నవలలు
ఇతని నవలలు ప్రజామత, ఆంధ్రప్రభ, ఆంధ్రపత్రిక, స్వాతి, యువ, ఆంధ్రజ్యోతి, ప్రభవ, ఆంధ్రభూమి, వార్త మొదలైన పత్రికలలో ధారావాహికగా ప్రచురితమైనాయి.
ఇతని నవలల జాబితా:
మూలాలు
వర్గం:1938 జననాలు వర్గం:గుంటూరు జిల్లా కథా రచయితలు వర్గం:తెలుగు కథా రచయితలు వర్గం:తెలుగు నవలా రచయితలు వర్గం:తెలుగు విశ్వవిద్యాలయం కీర్తి పురస్కారాల విజేతలు-2019
నిజామాబాదు మ్యూజియం
నిజామాబాదు మ్యూజియం తెలంగాణ రాష్ట్రం నిజామాబాదులోని తిలక్ గార్డెన్ ప్రాంగణంలో ఉన్న మ్యూజియం. ఈ మ్యూజియంలో పాతరాతియుగం నుండి విజయనగర సామ్రాజ్యం (16వ శతాబ్ధం) వరకు మానవ నాగరికత పరిణామానికి ప్రాతినిధ్యం వహిస్తున్న వివిధ కళాఖండాలు, పురాతన వస్తువులు ఉన్నాయి. ఈ మ్యూజియంలో బిద్రి కథనాలు, విస్తృతమైన ఆయుధాలు ఈ మ్యూజియంలో ఉన్నాయి.
చరిత్ర
ఈ పురావస్తు మ్యూజియంను 1936 లో ఏడవ నిజాం, మీర్ ఉస్మాన్ అలీ ఖాన్ నిర్మించాడు. 2001 అక్టోబరు 24న ఇందూరు ఉత్సవాలలో భాగంగా ప్రజల సందర్శనకోసం అధికారికంగా తెరవబడింది.
సేకరణలు
మ్యూజియం పురావస్తు విభాగం, శిల్పకళా గ్యాలరీ, కాంస్య అలంకార గ్యాలరీ అనే మూడు విభాగాలుగా విభజించబడింది.
పురావస్తు విభాగం
ఇందులో పాలియోలిథిక్, నియోలిథిక్, చివరి రాతి యుగాలకు సంబంధించిన వస్తువులు ఉన్నాయి. సామాన్యశకం 2వ శతాబ్దం నాటి కుండలు, ఇనుప పనిముట్లు, కంకణాలు, పూసలు, టెర్రకోట, ఇటుకలు వంటి శాతవాహన కాలం నాటి చారిత్రక, సాంస్కృతిక వస్తువులు ప్రదర్శనలో ఉన్నాయి. బోధన్ ప్రాంతంలో వెలికితీసిన విజయనగర శకంనాటి బంగారు నాణేలు కూడా ఉన్నాయి. శాతవాహన రాజవంశం, విష్ణుకుండినులు, కాకతీయులు, ఇక్ష్వాకులు, కుతుబ్ షాహీ రాజవంశం, విజయనగరం, బ్రిటిష్ కాలం, మధ్యయుగ కాలం నాటి ఖురాన్ షరీఫ్ ఉన్నాయి.
శిల్పకళా గ్యాలరీ
ఇందులో చాళుక్య రాజవంశం, కాకతీయ రాజవంశం, రాష్ట్రకూటాలు, విజయనగర రాజ్యం (16వ, 17వ శతాబ్దాలు) కాలాలకు చెందిన అనేక శిల్పాలు ఉన్నాయి. వీటిల్లో జైన, గణేశ, పార్శ్వనాథ్, వీరభద్ర, చాముండి, లౌకిక, హీరో స్టోన్స్, శిల్పాలు, గంగా, యమున, సరస్వతి, చెన్నకేశవ మొదలైనవి ప్రధానమైనవి. విజయనగరం రాజవంశం నాటి ఎర్రటి ఇసుక రాతితో చెక్కిన డోర్ జాంబ్ ఇక్కడ మ్యూజియం ముందు నిర్మించబడింది.
కాంస్య, అలంకార గ్యాలరీ
మ్యూజియంలోని కాంస్య, అలంకార విభాగంలో చాళుక్యుల నుండి విజయనగర కాలం వరకు వివిధ కాలాల నుండి కాంస్య విగ్రహాలు, వస్తువులు ఉన్నాయి. బిడిరివేర్, పింగాణీ, ఎనామెల్ వప్తువులు, ఆయుధాలు, కవచాలు ఉన్నాయి. కుత్బ్ షాహీ, ఆసిఫ్ జాహీ కాలం నుండి బంగారు పూత పనిముట్లు, ఛాతీ ప్లేట్లు, కవచాలు, వక్ర ఖడ్గాలు, బాణాలు, బాకులు మొదలైనవి కూడా ఉన్నాయి.
ఇతర వివరాలు
మ్యూజియంలో నాణేలు, పవిత్ర ఖురాన్ వంటి మాన్యుస్క్రిప్ట్‌లు, పూర్వ చరిత్ర వస్తువులు, పూర్వ చరిత్రకు సంబంధించిన రాతి శిల్పాలు, ఆధునిక పెయింటింగ్‌లు, సూక్ష్మ చిత్రలేఖనాలు ఉన్నాయి.
సందర్శన వివరాలు
ప్రతిరోజూ ఉదయం 10:30 నుండి సాయంత్రం 5:00 వరకు సందర్శనకు అనుమతి ఉంటుంది. శుక్రవారం, పబ్లిక్ హాలిడేస్‌లో మ్యూజియం మూసివేయబడుతుంది.
పెన్నేపల్లి గోపాలకృష్ణ
thumb పెన్నేపల్లి గోపాలకృష్ణ (1937-2011) ప్రముఖ తెలుగు సాహిత్యకారుడు, సంపాదకుడు, పాత్రికేయుడు. నెల్లూరు జిల్లా, నాయుడుపేట సమీపంలోని పెన్నేపల్లిలో ఓ వ్యవసాయ కుటుంబంలో జన్మించిన ఆయన నెల్లూరు వి. ఆర్. కళాశాల, మద్రాసు న్యాయకలాశాలలో చదివాడు. చదువుకునే రోజుల నుంచి సాహిత్యం మీద ఇష్టం పెంచుకున్నాడు. న్యాయవాదిగా పనిచేస్తూనే పత్రికా సంపాదకుడుగా, ప్రచురణ కర్తగా కూడా వ్యవహరించాడు. నెల్లూరు ప్రముఖ వారపత్రిక జమీన్ రైతులో సంపాదకవర్గంలో సభ్యుడిగా పనిచేసి "జమీన్ రైతు గోపి" అని ప్రసిద్ధి పొందాడు. ఉదయం, వార్త దినపత్రికల్లో కూడా చాలాకాలం పనిచేశాడు. 2011 మే 27న మరణించాడు.
బాల్యం, విద్యాభ్యాసం
గోపాలకృష్ణ నెల్లూరుజిల్లా, నాయుడుపేటకు సమీపంలోని పెన్నేపల్లిలో ఒక వ్యవసాయ కుటుంబంలో 1937లో జన్మించాడు. తల్లి రుక్మిణమ్మ, తండ్రి తండ్రి చెంచువెంకట సుబ్రహ్మణ్యం నాయుడు. నెల్లూరు వి.ఆర్ కళాశాలలో విద్యాభాసం కొనసాగిస్తున్న రోజుల్లోనే నటన మీద, సాహిత్యం మీద అభిరుచి కలిగింది. అప్పటి కళాశాల మేనేజర్ శ్రీ టి. వి. రమణారెడ్డి శిక్షణలో నాటకప్రదర్శనల్లో, సాహిత్యంలో అభిరుచి పెంచుకున్నాడు. మద్రాసులో బి.యల్ విద్యార్థిగా ఉన్నకాలంలో కవులు, కళాకారులు, పాత్రికేయుల పరిచయాలవల్ల గోపాలకృష్ణలో సాహిత్యంపట్ల ఉత్తమాభిరుచి పెంపొందింది.
సాహిత్యం, పాత్రికేయ రంగం
నెల్లూరులో న్యాయవాదిగా పనిచేస్తూ, యల్.వి.కృష్ణారెడ్డి నెలకొల్పిన యూత్ కాంగ్రెస్ స్థానిక వారపత్రిక లో సంపాదకుడుగా 8 సంవత్పసరాలు పనిచేశాడు. 1966లో మిత్రులతో కలిసి "యువభారతి" సాంస్కృతిక సంస్థ నెలకొల్పి, నెల్లూరు ప్రజలకు ప్రసిద్ధ సంగీత, నృత్య కళాకారుల కళను పరిచయం చేసాడు.
1971 నవంబర్లో నెల్లూరు వారపత్రిక జమీన్‌ రైతు సంపాదకవర్గ సభ్యుడుగా చేరి,  వారం వారం "మాటకచేరి" శీర్షిక   'గోపి' కలం పేరుతో 'కాలం' రాయడంవల్ల   "గోపి, జమీన్ రైతు గోపి" అని నెల్లూరులో అందరూ అనేవారు.."మాటకచేరి కాలం"లో జిల్లా స్థానిక చరిత్ర, సాహిత్యం, సినిమాలు, సంస్కృతి మీద 13 ఏళ్ళు  వ్యాసాలు రాసాడు. కావలి జవహర్ భారతి కళాశాల ప్రధానాచార్యులు యం. పట్టాభిరామిరెడ్డి స్థాపించిన ఆంద్రప్రదేశ్ చరిత్ర సభల(1976) సంస్థాపక సభ్యుడుగా ఆ సంస్థ జయప్రదం కావడానికి జమీన్ రైతులో వ్యాసాలు రాసి సహకరించాడు. A.P. History Congress సభలకు కొన్నేళ్ళు వరసగా హాజరయి, పరిశోధన పత్రాలు సమర్పించాడు.* .నెల్లూరులో మిత్రులతో కలిసి 1974 లో ప్రోగ్రెసివ్ ఫిల్మ్ అసోసియేషన్(ప్రొఫిల్మ్) అనే పేరుతొ ఫిల్మ్ సొసైటీ నెలకొల్పి, ఆ సొసైటీ ప్రదర్శించిన గొప్ప గొప్ప, జాతీయ, అంతర్ జాతీయ కళాఖండాలమీద జమీన్ రైతులో సమీక్షలు రాసి నెల్లూరు ప్రజల సినిమా కళాభిరుచికి దోహదం చేశాడు*. నెల్లూరు కెమెరా క్లబ్, త్యాగరాజ సంస్మరణోత్సవాలు, తదితర సాంస్కృతిక విషయాలమీద గొప్ప వ్యాసాలు రాశాడు. అనేక నాటక పరిషత్తుల్లో న్యాయ నిర్ణేతగా చాలా సంవత్సరాలు పాల్గొన్నాడు.
ప్రచురణకర్త
1969లో నెల్లూరు వర్ధమాన సమాజ గ్రంథాలయం కార్యదర్శి పదవి చేపట్టిన తరవాత, ఆ సంస్థ తరఫున డెక్కన్ పోయెట్స్, ఫిడేలు రాగాల డజన్, కయిత నా దయిత, కవిత్రయ కవితా వైజయంతి గ్రంథాలు ప్రచురించాడు. పుస్తకాలు అందంగా, నిర్దుష్టంగా ప్రచురించడంలో ఆయన విశేష ప్రగ్జ కలిగినవాడు. ఒకనాటి పార్లమెంట్ సబ్యులు ఆర్.యల్.రెడ్డి షష్టిపూర్తి సావనీర్ కు సంపాదక బాధ్యత వహించి, అచ్చు వేశాడు. 1974 జూలై 18 న షష్టిపూర్తిసంఘం నిర్వహించిన సభలో కవిపండితులు చదివిన పద్యాలను, సన్మానపత్రాలను " షష్టిపూర్తి-పుష్పవృష్టి" పేరుతొ పుస్తకంగా  అచ్చువేశాడు. నెల్లూరు నగరంలో అభ్యుదయ వేదిక, హేతువాదసమాజం, తదితర సమాజ హిత కార్యక్రమాలలో చురుకుగా పాల్గొని, పత్రికా రచయితగా ఆ ఉద్యమాలను ప్రోత్సహించాడు. జమీన్ రైతులో శివారెడ్డి వారం వారం రాసిన పద్యాలన్నీ సేకరిచి "శివారెడ్డి పద్యాలు" పేరుతో ఒక పుస్తకం తీసుకొనివచ్చాడు. తన మేనమామ గూడూరు రాజేంద్రరావు రచించిన, భారతి తదితర తెలుగు పత్రికలలో ప్నరచురించిన  కథలను సేకరించి "గూదూరు రాజెంద్రరావు కథలు" పేరుతొ  కథాసంకలనాన్ని ప్రచురించి, దానికి మంచి పరిచయాన్ని రాశాడు. విప్లవ రచయిత కె.వి.రామణారెడ్డి జైలు డైరీ ముద్రాపకుడుగా, కేవీఅర్తో పాటు గోపాలకృష్ణ కూడా  క్రిమినల్ కోర్ట్ కేసులను, పోలీసు వేధింపులను భరించవల్సి వచ్చింది. ఒంగోలులో మాననష్టం కేసులో మూడేళ్లు కోర్ట్ చుట్టూ తిరిగాడు. చివరకు కేసు కొట్టివేయబడింది.
నెల్లూరులో మదర్ థెరీసా "నిర్మల హృదయ భవన్" నెలకొల్పినపుడు, ఆ అనాథ ఆశ్రమం స్థాపన కృషిలో ఉత్సాహంగా పాల్గొని తనవంతు సేవా సహకారాలు  అందించాడు.
1977-83 సంవత్సరాల్లో ఆకాశవాణి, దూరదర్శన్ నెల్లూరు జిల్లా విలేకరిగా ఉన్నాడు*. వర్ధమాన సమాజ కార్యదర్శిగా ఉన్నకాలంలోనే ఆంధ్రప్రదేశ్ సాహిత్య అకాడమి సభ్య్డుడుగా ఎన్నికయి మూడేళ్ళు అకాడమి కార్యక్రమాల్లో పాల్గొన్నాడు.*
ప్రత్యేక ఆంధ్ర ఉద్యమం
గోపాలకృష్ణ 1971నవంబరులో జమీన్ రైతు వారపత్రికలో సహాయ సంపాదాకులుగా చేరాడు.* ప్రత్యేకాంధ్ర ఉద్యమంలో సమైక్యవాదిగా జమీన్ రైతు పత్రికతోపాటు అనేక ఇబ్బందులను, కష్టాలను చవిచూచినా, తన అభిప్రాయాల ప్రకారం నిర్భయంగా  నిలబడ్డాడు. జమీన్ రయితు సంపాదకుల విధానాలను అధిగమించి, చెరబండరాజు అమరుడయినప్పుడు, ఆయనమీద ప్రత్యేకంగా వ్యాసం రాయించి ప్రచురించినందుకు ఆ పత్రిక నిర్వాహకుల ఆగ్రహానికి లక్ష్యమయి, ఉద్యోగం వదులుకోవలసిన పరిస్థితులు ఏర్పడ్డా తొణకలేదు. నెల్లూరులో వెన్నెలకంటి రాజేశ్వరప్రసాద్, డాక్టర్ రవూఫ్ వంటి యువకవులను అభిమానించి, వారి కవితలను జమీన్ రైతులోప్రచురించి ప్రోత్సహించాడు. నెల్లూరులో ఉన్నకాలంలో గూడూరు సంస్కృతి సమ్మేళనం, నెల్లూరు నెఫ్జా నాటక పరిషత్, జల్లాలో నాటక పరిషత్తు ఎక్కడజరిగినా గోపాలకృష్ణ న్యాయనిర్ణేతగా ఉండేవాడు.
1983 అక్బటోబర్లో హైదరాబాదువెళ్లి ఉదయం దినపత్రికలో సీనియర్ పాత్రికేయుడుగా జీవితం ప్రారంభించాడు#. రాజకీయ విషయాలమీద కన్నా సాహిత్యం, సినిమా వంటి వాటిమీదనే తన దృష్టి ఉండేది. ఉదయంలో ఉన్నప్పుడు, తర్వాత వార్త దినపత్రికలో పనిచేసినపుడు ఆయన రాసిన వ్యాసాలూ, నిర్వహించిన శీర్షికలు ఆయన ఉత్తమ అభిరుచులను తెలియజేస్తాయి. ఈరొజుల్లొనే కొంతకాలం హైదరాబాద్ దూరదర్శన్ కు తెలుగులో వార్తలు రాసిపెట్టాడు*.
తిరుపతిలో 'ఉదయం' దినపత్రిక రెసిడెంట్ ఎడిటర్ గా ఉన్నసమయంలో మిత్రులు త్రిపురనేని, భూమన్, సాకం నాగరాజ, భాస్కర చౌదరి, భూమన్  వంటి వారితో కలిసి "కన్యాశుల్కం" శతజయంతి ఉత్చవాలు చాలా ఘనంగా, ఏడాది పాటు నిర్వహించాడు. ప్రతి ఆదివారం ఒక విద్యాసంస్థకు వెళ్లి ఈ బృందం సబ్యులు గురజాడ రచనలను విద్యార్థులకు చదివి వినిపించారు.* 1993 ఆగస్ట్ లో యస్.వి. యూనివర్సిటీలో మహాకవి గురజాడ అప్పారావు  మిద గొప్ప సెమినార్ నిర్వహించాడు. విజయనగరంలో 'వెలుగు' సంస్థ తరఫున శాసపు రామినాయుడు నిర్వహించిన కన్యాశుల్కం నూరేళ్ళపండుగ ఉత్సవాలలో కే.వి.ఆర్, చలసాని వంటి ప్రముఖులతో కలిసి పాల్గొన్నాడు.
గురజాడమీద పరిశోధన
1989 నుండి గోపాలకృష్ణ  మిత్రుడు కాళిదాసు పురుషోత్తంతో కలిసి ఆంద్రప్రదేశ్ స్టేట్ Archives, హైదరాబాద్ లో భద్రపరచిన గురజాడ రాతప్రతులను, రికార్డ్ ను పరిశీలించడం అలవాటుగా మార్చుకున్నాడు. విశాలాంధ్ర ప్రచురణ సంస్థ గురజాడ రచనలను అవసరాల సూర్యారావు చేత తెలుగులోకి అనువదింపచేసి ప్రచురించింది గాని, గురజాడ ఇంగ్లీష్ రచనలను ఇంగ్లీష్ లో ప్రచురించలేదు. ఏ రచయిత రచనలయినా ముందు ఆయన ఏభాషలో రాస్తాడో, ఆభాషలోనే ఆ రచనలు అచ్చుకావాలని, గురజాడ విషయంలో అందుకు భిన్నంగా జరిగిందని, గురజాడ ఇంగ్లీషు రచనలు యధాతధంగా ఎప్పటికయినా ప్రచురణ కావాలని ఆయన ఆకాంక్షిచాడు. ప్రొఫెసర్ జయధీర్ తిరుమలరావు సహకారంతో స్టేట్ Archives లోని గురజాడ రికార్డును స్కాన్ చేయించి, డిజిటల్ కాపీ సంపాదించి, గురజాడ దినచర్యలను పరిశీలించి, కాపీచేసి, ఒక ప్రతిని అచ్చుకు సిద్ధం చేసాడు. A.P. Oriental, Manuscripts Library, and Research Institute, Hyderabad సంస్థ 2009 లో, "Diaries of Gurajada" పుస్తకాన్ని గోపాలకృష్ణ notes తో, పాదసూచికలతో అచ్చువేసింది.* గోపాలకృష్ణ గురజాడ ఇంగ్లీష్ ఉత్తర ప్రత్యుత్తరాల రాతప్రతులను పరిశీలించి, ఎత్తిరాసి ముద్రణకు సిద్ధం చేయడానికి పూనుకున్న సమయంలో "మనసు ఫౌండేషన్" యం. వి. రాయుడు గురజాడ సమగ్ర రచనల సంపుటాన్ని ప్రచురించడానికి ముందుకు వచ్చారు. గోపాలకృష్ణ శ్రమించి సిద్దం చేసిన 'గురుజాడలు' ' గురజాడ లబ్ధ సమగ్ర రచనల సంపుటం" గురజాడ 150వ జయంతి రోజు, విజయనగరంలో విడుదల చేసారు కాని ఆ సంపుటాన్ని చూడడానికి ఆయన లేడు. అనారోగ్యంతో ఆయన 2011 మే 27న 73వ ఏట చనిపోయాడు1.. 'గురుజాడలు' 2000 పుటల గ్రంథాన్ని శ్రీమతి గోపాలకృష్ణచేత మనసు ఫౌండేషన్ విజయనగరం  మహారాజా కాలేజీ హాల్లో జరిపిన సభలో విడుదలచేయించింది.
ఇతర రచనల, పరిశోధనలు
ఐక్యరాజ్య సమితిలో వర్ణవివక్ష నిర్మూలన శాఖలో సహాయ కార్యదర్శి పదవిలో ఉన్న ఏనుగు శ్రీనివాసులురెడ్డి  ప్రోత్సాహంతో, మహాత్ముని నాయకత్వంలో వర్నవివక్షకు వ్యతిరేకంగా దక్షిణ ఆఫ్రికాలో జరిగిన పోరాటంలో, ఉద్యమంలో భారతీయులు నిర్వహించిన పాత్రను, అందులో పాల్గొన్న భారతీయుల అశేష పోరాటాల, త్యాగాల చరిత్రను "ఇంద్రధనుస్సులో ఏడోరంగు" పరిశోధన గ్రంథంలో గోపాలకృష్ణ గొప్పగా వివరించాడు. అమెరికాలో ఉన్నపుడు, అనేక గ్రంథాలయాల్లో ఈ పుస్తకానికి అవసరమయిన విషయసేకరణ చేసాడు. ప్రజాశక్తి ప్రచురణ సంస్థ 2003 లో దీన్ని ప్రచురించగా, నెల్లూరులో డాక్టర్ పుచ్చలపల్లి రామచంద్రారెడ్డి వైద్యశాలలో(PPC) ఏర్పాటయిన సభలో, ఆ వైద్యశాల ప్రధాన వైద్యులు డాక్టర్ జెట్టి శేషారెడ్డి ఈ గ్రంథాన్ని ఆవిష్కరించాడు*. 2006 జనవరి మాసం చివర శాంతినికేతనం విశ్వవిద్యాలయంలో జరిగిన Indian History Congressకు గోపాలకృష్ణ హాజరయ్యాడు.*
గోపాలకృష్ణ పాత్రికేయ జీవితంలో ఆయన పని చేసిన చివరి పత్రిక 'ఈ భూమి' వ్రాపత్రికను ఆయన మిత్రులు కే.సి.రెడ్డి స్థాపించాడు. ఈ పత్రిక సంపాదక వర్గంలో సభ్యుడుగా ఉండి, ఒక 'కాలం' నిర్వహించడమేగాక, అనేక సాహిత్య సామాజిక సంబంధమైన వ్యాసాలు రాశాడు. గోపాలకృష్ణ గురజాడ సృష్టి "మధురవాణి ఉహాత్మక ఆత్మకథ"ను ఒక కాల్పనిక రచనగా చేశాడు*. విమర్శకులు తెలుగు సాహిత్యంలో దీన్ని ఒక నూతన ప్రక్రియగా భావించారు. ఈ పుస్తకాన్ని "ఈ భూమి" పత్రికాధిపతి కే.సి.రెడ్డి అచ్చువేశారు. ఇది తెలుగు సాహిత్యంలో ఒక కొత్త ప్రక్రియగా ప్రసిద్ధి పొందింది. ఇటీవ ల ప్రజాశక్తి ప్రచురణ సంస్థ దీనికి ద్వితీయ ముద్రణ తెచ్చింది.
మూలాలు
వర్గం:తెలుగు పాత్రికేయులు వర్గం:1937 జననాలు వర్గం:2011 మరణాలు వర్గం:సంపాదకులు వర్గం:నెల్లూరు జిల్లా పాత్రికేయులు వర్గం:నెల్లూరు జిల్లా పుస్తక ప్రచురణకర్తలు వర్గం:నెల్లూరు జిల్లా రచయితలు వర్గం:నెల్లూరు జిల్లా సాహితీ పరిశోధకులు
ప్రవీణ్ ఆమ్రే
1968లో ముంబాయిలో జన్మించిన ప్రవీణ్ ఆమ్రే (Pravin Kalyan Amre) భారత మాజీ క్రికెట్ క్రీడాకారుడు. ఇతడు భారత జట్టు తరఫున 11 టెస్ట్ మ్యాచ్ లు ఆడి ఒక సెంచరీ, 3 అర్థ సెంచరీలతో మొత్తం 425 పరుగులు సాధించాడు. ఇతని సగటు స్కోరు 42.5 పరుగులు. 1992 నుంచి 1994 మధ్య కాలంలో ప్రవీణ్ ఆమ్రే భారత జట్టుకు ప్రాతినిధ్యం వహించాడు. ప్రవేశించిన తొలి టెస్టులోనే దక్షిణాఫ్రికా పై సెంచరీ సాధించి మంచి రికార్డుతో ఉన్ననూ తదుపరి మ్యాచ్‌లలో అంతగా రాణించలేడు. దేశవాళీ క్రికెట్ లో అతనికి మంచి రికార్డు ఉంది. ముంబాయి, రైల్వేస్, రాజస్థాన్. బెంగాళ్ తరఫున దేశవాళీ క్రికెట్ ఆడినాడు. దక్షిణాఫ్రికా లో బొలాండ్ తరఫున కూడా ప్రాతినిధ్యం వహించాడు. సచిన్ టెండుల్కర్, వినోద్ కాంబ్లిలు చదివిన స్కూలు నుంచే ప్రవీణ్ కూడా అభ్యసించాడు. అంతేకాకుండా సచిన్, కాంబ్లీ లకు క్రికెట్ నేర్పిన రమాకాంత్ అచ్రేకర్ ఇతనికి కూడా గురువే.
మూలాలు
వర్గం:1968 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:ముంబాయి క్రికెట్ క్రీడాకారులు వర్గం:మహారాష్ట్ర క్రీడాకారులు వర్గం:జీవిస్తున్న ప్రజలు
నిర్మల్
నిర్మల్, తెలంగాణ రాష్ట్రం, నిర్మల్ జిల్లా,నిర్మల్ మండలానికి చెందిన పట్టణం.
ఇది సముద్ర మట్టానికి 348 మీ ఎత్తులో ఉంది ఎత్తులో ఉంది.నిర్మల్ జిల్లా పరిపాలనా కేంద్రం, మండల హెడ్ క్వార్టర్స్ నిర్మల్ పట్టణం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
సమీప మండలాలు
తూర్పు వైపు లక్ష్మణచందా, పశ్చిమాన సారంగపూర్,
వైద్య సౌకర్యం
జిల్లా ఆసుప‌త్రి
ఇక్కడ నిర్మల్ జిల్లా ప్రధాన‌ ప్రభుత్వ ఆసుపత్రి ఉంది. 42 కోట్ల రూపాయలతో జిల్లా ప్రభుత్వ ప్రధాన ఆసుప‌త్రి భ‌వ‌న స‌ముదాయం, 166 కోట్ల రూపాయలతో వైద్య క‌ళాశాల ఏర్పాటు జరుగనుంది. ఈ ఆసుపత్రిలో 1.5 కోట్ల రూపాయలతో ఏర్పాటుచేసిన సిటీ స్కాన్‌ యంత్రాన్ని 2023 ఫిబ్రవరి 22న రాష్ట్ర అట‌వి, ప‌ర్యావ‌ర‌ణ‌ శాఖ మంత్రి ఇంద్రక‌ర‌ణ్ రెడ్డి ప్రారంభించాడు.
కలెక్టరేట్‌ నూతన భవన సముదాయం
జిల్లాస్థాయి శాఖల అధికారులు ఉండేలా జిల్లా కేంద్రానికి సమీపంలోని ఎల్లపెల్లి గ్రామ శివారులోని 16 ఎకరాల్లో 1.20 లక్షల చదరపు అడుగుల విస్తీర్ణంలో 56 కోట్ల రూపాయలతో గ్రౌండ్ ఫ్లోర్‌తో పాటు పైన రెండు అంతస్తులు ఉండేలా సమీకృత జిల్లా కార్యాలయాల సముదాయం నిర్మించబడింది. కింది అంతస్తులో కలెక్టర్‌, అడిషనల్ కలెక్టర్ల కార్యాలయాలు, రెండు వెయిటింగ్‌ హాల్స్‌, రెండు వీడియోకాన్ఫరెన్స్‌ హాల్స్‌, అధికారుల సహాయకులకు రెండు ప్రత్యేక గదులు, దాదాపు 500 మందితో ఒకేసారి సమావేశం నిర్వహించేలా సువిశాల కాన్ఫరెన్స్‌ హాల్‌ను నిర్మించారు. మొదటి అంతస్తులో వివిధ శాఖల కార్యాలయాలు ఏర్పాటు చేయబడ్డాయి. పూర్తి ఆక్సిజన్‌ జోన్‌గా రూపొందించిన ఈ కలెక్టరేట్‌ కార్యాలయంలోని అండర్‌ గ్రౌండ్‌లో 80వేల లీటర్ల నీటి సామర్థ్యంతో సంప్‌, 20 వేల లీటర్ల సామర్థ్యంతో రెండు ఓవర్‌ హెడ్‌ ట్యాంకులు నిర్మించారు. కలెక్టరేట్‌ ముందు ఆవరణలో హెలిప్యాడ్‌ను కూడా ఏర్పాటుచేశారు.
అంబేద్కర్‌ భవన్
నిర్మల్ జిల్లా కేంద్రంలో ఎక‌రం విస్తీర్ణంలో రూ. 5 కోట్ల వ్యయంతో అధునాతన వసతులతో నిర్మించిన నూతన అంబేద్కర్‌ భవన్ ను 2022 ఏప్రిల్ 18న తెలంగాణ రాష్ట్ర ఎస్సీ అభివృద్ధి-మైనార్టీ సంక్షేమ శాఖామంత్రి కొప్పుల ఈశ్వర్, అట‌వీ-ప‌ర్యావ‌ర‌ణ శాఖామంత్రి అల్లోల ఇంద్రకరణ్‌ రెడ్డి ప్రారంభించారు. మాజీ లోకస‌భ స్పీక‌ర్ జిఎంసీ బాల‌యోగి గ‌తంలో ఈ భ‌వ‌న నిర్మాణానికి రూ. 25 లక్షలు మంజూరు చేశాడు. అప్పటినుండి ఆగిపోయిన నిర్మాణ ప‌నుల‌ను పూర్తి చేసేందుకు తెలంగాణ ప్రభుత్వం ద‌శ‌ల వారీగా నిధులు మంజూరు చేసింది. ఇందులో సుమారు 2 వేల‌ మంది కూర్చునేలా ఆడిటోరియం, స‌మావేశ మందిరం నిర్మించబడ్డాయి.
ఈద్గా
రాష్ట్రంలోనే తొలిసారిగా నిర్మల్‌ పట్టణానికి సమీపంలో 5.35 కోట్ల రూపాయలతో పదెకరాల్ స్థలంలో నిర్మించిన ఈద్గాను 2023 ఏప్రిల్ 18న రాష్ట్ర హోం మంత్రి మహమూద్‌ అలీ, దేవాదాయ శాఖామంత్రి అల్లోల ఇంద్రకరణ్‌రెడ్డి తో కలిసి ప్రారంభించారు. ఈ కార్యక్రమంలో నిర్మల్‌ జడ్పీ చైర్‌పర్సన్‌ విజయలక్ష్మి, కలెక్టర్‌ వరుణ్‌రెడ్డి, ఎస్పీ ప్రవీణ్‌కుమార్‌, ఇతర అధికారులు పాల్గొన్నారు.
తిరుమల దేవి
తిరుమల దేవి (తిరుమలాంబ అని కూడా పిలుస్తారు) (మరణించారు 1553). ఆమె శ్రీకృష్ణదేవరాయుని పట్టపురాణి. విజయనగరానికి గొప్ప పాలకుడిగా పరిగణించబడే కృష్ణదేవరాయ చక్రవర్తి పెద్దభార్య, ప్రధాన రాణి(పట్టమహిషి) ఆమె కృష్ణదేవరాయ అత్యంత గౌరవనీయమైన భార్య, అతని బాల్యంలో మరణించిన ఆయన వారసుడు-స్పష్టమైన రాకుమారుడు తిరుమల తల్లి. పుట్టుకతో, తిరుమల దేవి విజయనగర సామ్రాజ్యం ఉప రాజ్యమైన శ్రీరంగపట్టణానికి యువరాణి. దీనిని ఆమె తండ్రి రాజు వీరప్పోడయ పాలించారు.
వివాహం
thumb|తిరుమల దేవి ఆమె శ్రీకృష్ణదేవరాయుని పట్టపురాణి శ్రీరంగపట్టణాన్ని పరిపాలించిన వీరప్పోడయ రాజు కుమార్తెలలో తిరుమల దేవి ఒకరు. ఆమె 1498 లో కృష్ణదేవరాయలును వివాహం చేసుకుంది. 1509 లో విజయనగర సింహాసనాన్ని అధిష్టించిన తరువాత ఆయన ప్రధాన సామ్రాజ్ఞిగా ఆమెకు పట్టాభిషేకం చేయబడింది. తిరుమల దేవి తన భర్త పాలన మొత్తం కాలం పాటు స్పష్టంగా జీవించి, నిరంతరం ఆయన వెంట ఉండేది. ఈ కాలంలో ఆమె ప్రధాన సామ్రాజ్ఞిగా ఆధిపత్య పాత్ర పోషించింది. కళింగ యుద్ధంతో సహా తన సైనిక పోరాటాలలో కృష్ణదేవరాయతో వెన్నంటి వచ్చింది.
తిరుమల దేవికి కవిత్వం మీద చాలా ఆసక్తి ఉండేది. ఆమెకు తన సొంత ఖజానా, తన సొంత మహిళా సేవకులు ఉన్నారు. ఆమెకు పూర్తి స్వాతంత్ర్యం ఉంది. ఆమె కూడా గొప్ప భక్తురాలు, గొప్ప దాత. ఆమె కృష్ణదేవరాయకు ఇష్టమైనది కాబట్టి రాజసభలో అన్ని అధికారాలను ఆస్వాదించింది.
ప్రఖ్యాత తెలుగు కవి, కృష్ణదేవరాయ ఆస్థానంలో అష్టదిగ్గజాలలో ఒకరైన నంది తిమ్మన (ముక్కు తిమ్మన అని పిలుస్తారు)ను తిరుమల దేవి తండ్రి తన అల్లుడికి ఇచ్చిన బహుమతి. అల్లసాని పెద్దన తరువాత రాజ సభలో ముక్కు తిమ్మన రెండవ గొప్ప కవి. ఆయన జీవితంలో ప్రధాన రచన పారిజతపహారణ (ఇది తెలుగు సాహిత్యంలో చాలా ఉన్నత స్థానాన్ని ఆక్రమించింది) కృష్ణదేవరాయకు అంకితం చేయబడింది. కృష్ణదేవరాయ, తిరుమల దేవిల మధ్య పోరాటాన్ని పరిష్కరించడానికి రచించబడింది.
తిరుమల దేవి కృష్ణదేవరాయకు అత్యంత గౌరవనీయమైన భార్య. తిరుమల దేవి గౌరవార్థం తిరుమల-దేవి పట్టానా శివారు (హోస్పెట్లోని ప్రస్తుత సన్నక్కి వీరభద్ర ఆలయం ప్రాంతం) కృష్ణదేవరాయ పాలనలో ఏర్పాటు చేయబడింది. నాగలాపురానికి కృష్ణదేవరాయ తల్లి నాగాల దేవి పేరు పెట్టారు.
సంతానం
తిరుమల దేవి కృష్ణదేవరాయకు ముగ్గురు పిల్లలు: ఒక కుమార్తె, ఇద్దరు కుమారులు. కుమార్తె తిరుమలంబ అరవీటి రంగా కుమారుడు రామరాయను వివాహం చేసుకున్నది. వివాహం తరువాత ఆయన అళియ రామరాయ అని పిలువబడ్డాడు.
తిరుమల పెద్ద కుమారుడు, వారసుడు 1518 లో జన్మించాడు. ఈ సందర్భంగా కృష్ణదేవరాయలు, తిరుమల దేవి 1518 అక్టోబరు 16 న తిరుమలలోని వెంకటేశ్వర ఆలయాన్ని సందర్శించారు. అయితే యువరాజు చిన్నతనంలోనే మరణించాడు. ఆయన వారసుడి మరణం కృష్ణదేవరాయలను బాగా కలవరపెట్టినట్లు అనిపిస్తుంది. ఆయన పాలన చివరి ఐదేళ్ళు కొంత బాధ, కొంత అసంతృప్తికి గురయ్యాయి. ఈ కాలంలో ఆయన సోదరుడు అచ్యుత దేవరాయ చేత పరిపాలన జరిగింది.
తిరుమల దేవికి కృష్ణదేవరాయ జీవిత కాలం ముగిసే సమయానికి మరో కుమారుడు జన్మించాడు. ఆయన పేరు కొన్ని మూలాల ప్రకారం రామచంద్ర. ఆయన కూడా పద్దెనిమిది నెలల ప్రాయంలో చిన్నతనంలోనే మరణించాడు.
చక్రవర్తిని
చక్రవర్తినిగా తిరుమదేవి పట్టమహిషిగా ఉండేది. ఆమె అల్లుడు రాజప్రతినిధిగా ఉన్నాడు.
భక్తి
మతానికి ఆధ్యాత్మికతకు అత్యధిక ప్రాధాన్యం ఇచ్చిన తిరుమలాదేవి పలు దేశాలయాలకు అనేక చందాలు ఇచ్చింది. ఆమె 1514 లో వెంకటేశ్వర స్వామికి అత్యంత ఖరీదైన " చక్రపతకం ", పిరాట్టికుళత్తూరు అనే గ్రామాన్ని సమర్పించింది.
మూలాలు
వర్గం:విజయనగర సామ్రాజ్య ప్రజలు వర్గం:మహారాణులు
ఆక్రోటిరి, ఢెకెలియా
అక్రోటిరి, ధెకెలియా సావరిన్ బేస్ ఏరియాలు (The Sovereign Base Areas of Akrotiri and Dhekelia) సైప్రస్ దీవిలో బ్రిటిష్ వారి నిర్వహణలో (UK administered) ఉన్న భూభాగాలు. ఇవి సావరిన్ బేస్ ఏరియాలు (అనగా స్వాధిపత్యం కలిగిన స్థావర ప్రాంతాలు). యునైటెడ్ కింగ్‌డమ్‌కు ఇవి సీమాంతర భూభాగాలు.